text: Банкерът Сашо Чакалски спечели първо място при изпълнителните директори на банки и големи международни компании в ежегодния ски турнир на Американската търговска камара в България.
  Състезанието се проведе на 9-ти март в курорта Пампорово и бе белязано с особено висок интерес. Сред 87-те участници, записали се да участват в надпреварата, личаха имената на посланиците на Италия, Словакия, Чехия и Южна Африка.
  Да се спуснат по пистата, освен дипломати, бяха дошли и изпълнителни директори на банки и големи международни компании. Българския банков сектор бе представен достойно от изпълнителния директор на Общинска банка Сашо Чакалски.
  Банкерът премина в професионален стил по състезателното трасе и заслужено спечели първото място в групата на изпълнителните директори. Посланникът на Словакия Карел Мистрик грабна ценния приз при дипломатите.
  В отборната напревара първи бе тимът на Aurubis Bulgaria AD, следван от Nemetschek Bulgaria и GlaxoSmithKline.
  Първото място на Сашо Чакалски е заслужена отплата за високия спортен дух, който поддържа. Банкерът се представя отлично и по време на тенис турнири, в които участват изявени наши финансисти, икономисти и предприемачи.
  На снимката: (От ляво на дясно) Директорът на Американската търговска камара в България Валентин Георгиев, банкерът Сашо Чакалски - изпълнителен директор на Общинска банка, Даниел Берг - директор на ЕБВР за България, Илиан Илиев от Interallis Chemicals S.A. - трети в напреварата при изпълнителните директори на банки и големи международни компании и адв. Дейвид Бътс - управляващ партньор в софийската кантора на "Си Ем Ес Камерън Маккена" и член на управителния съвет на Американската търговска камара в България